ང་ཚོས་རྒྱ་ནག་གཞུང་ལ་སོ་སོས་གཏན་འབེབས་བྱས་པའི་རྩ་ཁྲིམས་ལ་བརྩི་བཀུར་ཞུས་ཏེ་ནན་ཏན་གྱིས་ལག་བསྟར་བྱེད་དགོས་པའི་རེ་བ་བཏོན་པ་དེ་ལ།ཡང་སྙིང་ནག་ཉེས་ག་རེ་ཆགས་པ་རེད་དམ།དེའི་ཐད།ལུ་ཏིས་ཞེས་པའི་རྒྱ་མི་རིགས་ཞིག་གིས་འགོ་བརྗོད་དུ་པེ་ཅིན་གྱིས་བཙན་བྱོལ་བོད་གཞུང་གདོན་འདྲེ་ལྟར་དམའ་འབེབས་བཏང་དགོས་དོན་ཅི་ཡིན་ཞེས་རྩོམ་ཡིག་ནང་འཁོད་པ་ལྟར།རྒྱ་ནག་གཞུང་གིས་དྲང་པོ་དྲང་བཞག་གིས་རང་གིས་གཏན་འབེབས་བྱས་པའི་རྩ་ཁྲིམས་དེ་ལག་བསྟར་བྱ་རྒྱུ་མེད་པ་རྫུན་མ་ཡིན་པས་དེ་མེད་པ་བཟོས་ཏེ།རྒྱལ་ཁབ་ཀྱི་དངོས་ཡོད་ཁྲིམས་བཟོའི་སྒྲིག་གཞི་དང༌།སྤྱི་འབངས་ཀྱི་ཁེ་དབང༌།གྲངས་ཉུང་མི་རིགས་ཀྱི་ཁེ་དབང་མཚོན་པའི་རྩ་ཁྲིམས་ཤིག་བཟོས་ཏེ།གོམ་གང་མདུན་སྤོས་ཀྱིས་རྒྱ་ནག་མི་རིགས་ས་ཁོངས་རང་སྐྱོང་ལམ་ལུགས་འཐུས་སྒོ་ཚང་དུ་གཏོང་དགོས་པ་ལས།ལག་པ་གཅིག་གིས་གནམ་འོག་མི་རྣམས་ཀྱི་ཁ་དང་མིག་བཀབ་ནས།ཏཱ་ལའི་རུ་ཚོགས་ཀྱིས་ཁ་བྲལ་དང་རང་བཙན་རྩོད་ཀྱི་འདུག་ཟེར་བའི་བརྫུན་གཏམ་བཤད་དེ་རྒྱ་བོད་མི་རིགས་གཉིས་དབར་འཁོན་འཛིན་བཟོ་དགོས་དོན་ཅི་ཞེས་བཤད་པ་ལྟར་མ་ཡིན་ནམ།